CELEX: 41997D0039
Language: sl
Date: 1997-12-15 00:00:00
Title: Sklep Izvršnega Odbora z dne 15. decembra 1997 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami (SCH/Com-ex (97)39 Rev.)

Pomembno pravno obvestilo

|

41997D0039

Uradni list L 239 , 22/09/2000 str. 0188 - 0190

		Sklep Izvršnega Odboraz dne 15. decembra 1997o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami(SCH/Com-ex (97)39 Rev.)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 23(4) te konvencije,SKLENIL:Sprejme se priloženi dokument SCH/II-Read (97)3 rev. 7 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schegenskimi državami. Uporabo teh načel se priporoča z dnem, ko je sprejet ta sklep.Dunaj, 15. decembra 1997PredsednikK. Schlögl--------------------------------------------------SCH/II-Read (97)3 Rev.7Zadeva: Načela o dokaznih sredstvih in posrednih dokazih v sporazumih o ponovnem sprejemu oseb med schengenskimi državamiZaradi težav v praksi pri izvajanju sporazumov o ponovnem sprejemu oseb, zlasti v zvezi z dokaznimi sredstvi, ki potrjujejo nedovoljeno bivanje tujih državljanov na državnem ozemlju zaprošene države pogodbenice ali tranzita preko njenega ozemlja,so države pogodbenice sprejele naslednja načela, ki naj bi jim koristila pri izvajanju bodočih sporazumov o ponovnem sprejemu oseb:1. Kot dokazno sredstvo za bivanje ali tranzit se štejejo naslednji dokumenti:- vstopni žig, ki ga zaprošena država pogodbenica odtisne v potno listino,- izstopni žig države, ki meji na državo pogodbenico, ob upoštevanju poti osebe, ter datum prestopa meje,- vstopni žig v ponarejeni ali prenarejeni potni listini, ki ga odtisne zaprošena država pogodbenica,- vozovnice, izdane na ime osebe, s katerimi je mogoče formalno ugotoviti vstop v državo,- prstni odtisi,- veljavno dovoljenje za prebivanje,- veljavni vizum, ki ga je izdala zaprošena država pogodbenica,- dokazilo o vkrcanju ali izkrcanju z datumom vstopa na državno ozemlje zaprošene države pogodbenice.2. Kot dokaz o prebivanju ali tranzitu med drugim lahko veljajo naslednji posredni dokazi:- izjave uradnikov,- izjave drugih oseb,- izjave osebe, ki jo je treba ponovno sprejeti,- kakršna koli vrsta dovoljenja za prebivanje, ki ga je izdala zaprošena država pogodbenica in kateremu je veljavnost že potekla,- vizum, ki ga je izdala zaprošena država pogodbenica in kateremu je veljavnost že potekla,- dokumenti, izdani na ime osebe na državnem ozemlju zaprošene države pogodbenice,- vozovnice,- hotelski računi,- izkaznice, ki omogočajo dostop v javne ali zasebne ustanove v državah pogodbenicah,- evidenčni list, iz katerega je razviden obisk pri zdravniku, zobozdravniku itd.,- podatki, iz katerih je razvidno, da je oseba, ki naj bi jo ponovno sprejeli, uporabljala storitve sprovajalcev ljudi ali turističnih agencij.3. Če bodo schengenske države pri sklepanju bodočih sporazumov o ponovnem sprejemu oseb upoštevale dokazna sredstva, navedena pod prvo točko, ta veljajo kot dokončni dokaz o prebivanju ali tranzitu osebe. Nadaljnja preiskava načeloma ni potrebna, vendar pa so dopustni nasprotni dokazi (npr. ponarejeni ali prenarejeni dokumenti).4. Če schengenske države pri sklepanju bodočih sporazumov o ponovnem sprejemu oseb upoštevajo dokaze, navedene pod drugo točko, ti veljajo kot verjetno izkazovanje prebivanja ali tranzita. To pa je načeloma mogoče ovreči z nasprotnimi dokazi.--------------------------------------------------